Localización do concello de Puente Viesgo na comunidade de Cantabria
**Puente Viesgo** é un concello sito na comunidade autónoma de Cantabria, España, na comarca do Pas. Localízase ao suroeste da capital provincial, Santander, da cal dista uns 30 km de distancia.

O concello limita ao norte co de Piélagos, a oeste cos de Torrelavega e San Felices de Buelna, ao leste con Castañeda e Santiurde de Toranzo e ao sur con Corvera de Toranzo.

Xeografía
---------

O concello está atravesado polo río Pas, de cuxas augas se nutre o balneario de Puente Viesgo. Dentro do municipio a localidade de Vargas, está ao pé dun antigo cruzamento de camiños, hoxe ocupados pola estrada nacional Santander-Burgos e máis a estrada da costa cantábrica. No pasado cruzaba o concello un ferrocarril Astillero - Ontaneda, do que hoxe aínda fica a antiga estación e as ferrovías, que son utilizadas como vía verde.

Outra fonte de ingresos turísticos do concello está formado polo complexo de covas do monte Castillo, no cal se abren as cavernas de El Castillo, La Pasiega, Las Chimeneas e Las Monedas. Nas proximidades levántase un centro de interpretación.

Casona de Fuentes Pila, sede do concello de Puente Viesgo
### Localidades

* Aés.
* Hijas.
* Las Presillas.
* **Puente Viesgo** (capital municipal).
* Vargas.

A capital municipal
-------------------

Igrexa parroquial de San Miguel, na capital municipal.
**Puente Viesgo** é tamén o nome da capital do concello. Tiña 533 habitantes no ano 2004 (INE). Está a 71 msnm, xunto a unha ponte para cruzar o río Pas. Dista 28,5 km da capital rexional. Tornouse un centro turístico. Do seu patrimonio arquitectónico salientan a «Casona de Fuentes Pila», de estilo neomontañés, proxectada no ano 1928, e declarada Ben de Interese Cultural, con categoría de Monumento, por Decreto 68/2002, de 6 de xuño.

Desde aquí se colle a estrada que conduce até o Monte Castillo.

Orixe do topónimo
-----------------

O nome Puente Viesgo é a evolución dun sintagma latino \**pontem versicum*, que ven a significar "ponte torcida".

Economía
--------

Como é o caso doutros municipios rurais cántabros, seguen a practicarse as tradicionais actividades agropecuarias, pero na actualidade non chega ao 10% da súa poboación activa os que se adican a elas. Hoxe en día case a metade desa poboación traballa no sector terciario. Destaca o sector servizos, en especial o turismo, tanto o que visita as covas como o termal.

Monumentos
----------

Salientan neste concello seis bens declarados de interese cultural:

* Casona de Fuentes Pila.
* Conxunto Arqueolóxico formado polos xacementos de La Espina del Gallego, Cildá, El Cantón e Campo de Las Cercas.
* Cova de El Castillo.
* Cova de La Pasiega.
* Cova de Las Chimeneas.
* Cova de Las Monedas.

Ademais, no cume do mesmo Monte Castillo, acháronse restos do que semella ser unha fortaleza medieval, sen que haxa documentación nin vestixios arqueolóxicos que permitan consideralo un castro prerromano.

En Aés poden verse tanto casas con escudo do século XVII, como construcións populares, nas que a solaina ou balcón, orientado para o sur corre entre dúas trabes ou muros couta-lumes de cachotería. Noutras localidades municipais poden verse casas señoriais que datan da época barroca e están levantadas con muros de cantería.

Festas
------

* 20 de xaneiro, **La Perola**, en Vargas.
* Segundo domingo de maio, **Día Nacional das Vías Verdes**, celebrado en toda España, aquí se conmemora cunha marcha cicloturista que percorre o antigo trazado do ferrocarril Astillero-Ontaneda.
* 23 de maio, **Virxe de Gracia**, en Aés.
* 10 de xullo, **San Cristovo**, en Las Presillas.
* 22 de xullo, **A Magdalena**, en Vargas.
* 10 de agosto, **San Lourenzo**, en Las Presillas.
* 26 de agosto, **San Vitores**, en Hijas.
* 1 de setembro, **O Bo Suceso**, en Hijas.
* 4 de setembro, **Santa Bárbara**, en Corrobárceno (Puente Viesgo).
* 29 de setembro, **San Miguel**, en Puente Viesgo.

Localidades irmandadas
----------------------

* Les Eyzies-de-Tayac-Sireuil  Francia

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Puente Viesgo Modificar a ligazón no Wikidata*** |

### Outros artigos

* Batalla de Vargas

| * v
* c
* e
Cantabria Cantabria  ·  Concellos de Cantabria |
| --- |
| Alfoz de Lloredo  ·  Ampuero  ·  Anievas  ·  Arenas de Iguña  ·  Argoños  ·  Arnuero  ·  Arredondo  ·  El Astillero  ·  Bárcena de Cicero  ·  Bárcena de Pie de Concha  ·  Bareyo  ·  Cabezón de la Sal  ·  Cabezón de Liébana  ·  Cabuérniga  ·  Camaleño  ·  Camargo  ·  Campoo de Enmedio  ·  Campoo de Yuso  ·  Cartes  ·  Castañeda  ·  Castro Urdiales  ·  Cieza  ·  Cillorigo de Liébana  ·  Colindres  ·  Comillas  ·  Los Corrales de Buelna  ·  Corvera de Toranzo  ·  Entrambasaguas  ·  Escalante  ·  Guriezo  ·  Hazas de Cesto  ·  Hermandad de Campoo de Suso  ·  Herrerías  ·  Lamasón  ·  Laredo  ·  Liendo  ·  Liérganes  ·  Limpias  ·  Luena  ·  Marina de Cudeyo  ·  Mazcuerras  ·  Medio Cudeyo  ·  Meruelo  ·  Miengo  ·  Miera  ·  Molledo  ·  Noja  ·  Penagos  ·  Peñarrubia  ·  Pesaguero  ·  Pesquera  ·  Piélagos  ·  Polaciones  ·  Polanco  ·  Potes  ·  Puente Viesgo  ·  Ramales de la Victoria  ·  Rasines  ·  Reinosa  ·  Reocín  ·  Ribamontán al Mar  ·  Ribamontán al Monte  ·  Rionansa  ·  Riotuerto  ·  Las Rozas de Valdearroyo  ·  Ruente  ·  Ruesga  ·  Ruiloba  ·  San Felices de Buelna  ·  San Miguel de Aguayo  ·  San Pedro del Romeral  ·  San Roque de Riomiera  ·  San Vicente de la Barquera  ·  Santa Cruz de Bezana  ·  Santa María de Cayón  ·  Santander  ·  Santillana del Mar  ·  Santiurde de Reinosa  ·  Santiurde de Toranzo  ·  Santoña  ·  Saro  ·  Selaya  ·  Soba  ·  Solórzano  ·  Suances  ·  Los Tojos  ·  Torrelavega  ·  Tresviso  ·  Tudanca  ·  Udías  ·  Val de San Vicente  ·  Valdáliga  ·  Valdeolea  ·  Valdeprado del Río  ·  Valderredible  ·  Valle de Villaverde  ·  Vega de Liébana  ·  Vega de Pas  ·  Villacarriedo  ·  Villaescusa  ·  Villafufre  ·  Voto |  |

|  |  |
| --- | --- |
| Control de autoridades | 
* Wd: Q1607321
* WorldCat
* VIAF: 133715599
* código INE: 39056
* GEC: 0266690
* GeoNames: 6360701
* LCCN: n82102445
* OSM: 340462
* TGN: 7326057

 |